|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

**H O T Ă R Â R E A N R. 85**

**din 30 octombrie 2013**

**privind aprobarea organigramei, statului de funcţii şi a numărului de posturi pentru Spitalul Municipal Dej**

 **Consiliul local al municipiului Dej**, întrunit în şedinţă de lucru ordinară din data de 30 octombrie 2013,

 Având în vedere **proiectul de hotărâre**, prezentat din **iniţiativa primarului** Municipiului Dej, întocmit în baza Raportului de specialitate al Biroului Resurse Umane, Salarizare, Protecţia Muncii Nr. 20.148/677 din 21 octombrie 2013, prin care supune spre aprobare organigrama, statul de funcţii şi numărul de posturi pentru Spitalul Municipal Dej, proiect avizat favorabil în şedinţa de lucru a comisiei economice din data de 29 octombrie 2013;

 În conformitate cu prevederile:

 - ‚art.16’, lit. b) şi ‚art. 17’ din Ordonanţa de Urgenţă a Guvernului Nr. 162/2008, cu modificările şi completările ulterioare, coroborat cu Hotărârea Guvernului Nr. 529/2010 cu modificările şi completările ulterioare;

 - Ordinului Ministerului Sănătăţii Nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii Publice Nr. 1.778/2006 privind aprobarea normativelor de personal;

 - Ordonanţa de Urgenţă a Guvernului Nr. 77/2013 pentru stabilirea unor măsuri privind asigurarea funcţionalităţii administraţiei publice locale, a numărului de posturi şi reducerea cheltuielilor la instituţiile şi autorităţile publice din subordinea, sub autoritatea sau în coordonarea Guvernului ori a ministerelor;

În temeiul ‚art. 36’, alin. (2), lit. a) şi alin. (3), lit. b), ‚art. 45’, alin. (1) şi ‚art. 115’, lit. b) din Legea Nr. 215/2001 privind administraţia publică locală, republicată cu modificările şi completările ulterioare,

**H O T Ă R Ă Ș T E:**

**Art. 1.** **Aprobă** organigrama, statul de funcţii şi numărul de posturi pentru Spitalul Municipal Dej, conform Anexelor I şi II care fac parte integrantă din prezenta hotărâre.

 **Art. 2.** Cu ducerea la îndeplinire a prezentei hotărâri se încredinţează Primarul Municipiului Dej prin Biroul Resurse Umane, Salarizare, Protecţia Muncii şi Spitalul Municipal Dej.

**Preşedinte de şedinţă,**

 **Bob Axinte**

**Nr. consilieri în funcţie - 19 Contrasemnează,**

 **Nr. consilieri prezenţi - 18 Secretar**

**Nr. voturi pentru - 18 Covaciu Andron**

 **Nr. voturi împotrivă -**

 **Abţineri**